Diari Oficial de la Generalitat Valenciana


Sumari del DOGV 5064, del 04-08-2005 (2005/8807)

ORDE de 12 de juliol 2005, de la Conselleria de Justícia i Administracions Públiques, per la qual s'aprova la classificació en classe primera dels llocs de Secretaria i Intervenció de l'Ajuntament d'Alboraya, es classifica el lloc de Tresoreria com a reservat a funcionari amb habilitació de caràcter nacional i s'autoritza el seu exerciment per un funcionari de la Corporació, degudament qualificat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5064

Data del DOGV
:   04-08-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/8807


Data del document
:   12-07-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Alboraia
    * qualificació del personal
    * professió administrativa
    * comptable
    * administració local

ORDE de 12 de juliol 2005, de la Conselleria de Justícia i Administracions Públiques, per la qual s'aprova la classificació en classe primera dels llocs de Secretaria i Intervenció de l'Ajuntament d'Alboraya, es classifica el lloc de Tresoreria com a reservat a funcionari amb habilitació de caràcter nacional i s'autoritza el seu exerciment per un funcionari de la Corporació, degudament qualificat. [2005/X8807]
  
Els llocs de treball de Secretaria i Intervenció de l'Ajuntament d'Alboraya es troben actualment classificats en classe segona.
  
Mitjançant un acord plenari de l'Ajuntament d'Alboraya, de data 26 de maig de 2005, es va sol·licitar a aquesta Conselleria de Justícia i Administracions Públiques la modificació de la classificació dels esmentats llocs de treball en classe primera, per tal d'adaptar-los a la normativa vigent, atenent a les dades de població del municipi.
  
Així mateix, s'acorda sol·licitar l'excepció del lloc de Tresoreria, que serà exercit per un funcionari de la Corporació, degudament qualificat.
  
Consten en l'expedient els certificats expedits per la Secretaria General de la Corporació, acreditatius de la població municipal, del pressupost, i de l'existència de consignació pressupostària suficient per a sufragar les despeses que es deriven de les reclassificacions, així com del tràmit d'audiència i el resultat del mateix.
  
Vist el que disposa l'article 2 del Reial Decret 1.732/1994, de 29 de juliol, en l'apartat a) del qual, classifica en secretaries de classe primera les secretaries d'Ajuntament el municipi de les quals tinga una població superior a 20.000 habitants, i queda reservada la seua provisió a funcionaris pertanyents a la subescala de Secretaria, categoria superior; en l'apartat d) classifica en intervencions de classe primera els llocs d'Intervenció en corporacions amb Secretaria de classe primera, reservats a funcionaris pertanyents a la subescala d'intervenció-tresoreria, categoria superior, i en l'apartat f), sobre l'obligatorietat de crear el lloc de Tresoreria reservat a funcionaris pertanyents a la subescala d'Intervenció-tresoreria.
  
Vista la disposició addicional tercera del Reial Decret 1.732/1994, de 29 juliol, que admet excepcionalment autoritzar l'exercici del lloc de Tresoreria per un funcionari de la Corporació, degudament qualificat, en els municipis amb població inferior a 50.000 habitants o pressupost inferior a 62.944.069 euros.
  
I en virtut d'això, i fent ús de les competències atribuïdes pels articles 2.2 a) i d), i 7 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana, relatives als funcionaris d'administració local, amb habilitació de caràcter nacional,
  
ORDENE
  
I. Classificar els llocs de treball de Secretaria i Intervenció de l'Ajuntament d'Alboraya en classe primera, i que queden reservats, respectivament, a funcionaris d'administració local, amb habilitació de caràcter nacional, pertanyents a la bubescala de Secretaria, categoria superior, i a la subescala d'Intervenció-tresoreria, categoria superior, sense perjudici d'allò que s'ha previst per a aquest últim lloc en la disposició transitòria primera 2 e), del Reial Decret 1.174/1987, de 18 de setembre.
  
II. Classificar el lloc de Tresoreria de l'Ajuntament d'Alboraya com a reservat a funcionaris amb habilitació de caràcter nacional.
  
III. Autoritzar l'exercici del lloc de treball de Tresoreria, a un funcionari de la Corporació degudament qualificat.
  
IV. La modificació de la classificació de dits llocs de treball no afectarà les destinacions dels qui les exerciren amb caràcter definitiu.
  
Contra aquesta orde, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o davant el Jutjat Contenciós Administratiu en la circumscripció de la qual tinga el demandant el seu domicili, en el termini de dos mesos, comptadors des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 12 de juliol de 2005
  
El conseller de Justícia i Administracions Públiques,